ਜਮਸ਼ੇਦਜੀ ਟਾਟਾ
ਜਮਸ਼ੇਦਜੀ ਨੁਸੇਰਵਾਨਜੀ ਟਾਟਾ (ਗੁਜਰਾਤੀ: જમ્શેત્જી નુંસ્સેર્વાનજી ટાટા; 3 ਮਾਰਚ 1839 – 19 ਮਈ 1904) ਭਾਰਤ ਦੇ ਮੁਢਲੇ ਉਦਯੋਗਪਤੀ ਅਤੇ ਵਿਸ਼ਵਪ੍ਰਸਿੱਧ ਉਦਯੋਗਕ ਘਰਾਣੇ ਟਾਟਾ ਸਮੂਹ ਦਾ ਸੰਸਥਾਪਕ ਸੀ। ਉਹ ਬੜੌਦਾ ਦੇ ਕੋਲ ਇੱਕ ਛੋਟੇ ਜਿਹੇ ਕਸਬੇ ਨਵਸਾਰੀ ਦੇ ਪਾਰਸੀ ਪਰਵਾਰ ਤੋਂ ਸੀ। ਉਸ ਨੂੰ ਭਾਰਤ ਵਿੱਚ ਉਦਯੋਗ ਦਾ ਪਿਤਾਮਾ ਕਿਹਾ ਜਾਂਦਾ ਹੈ। "ਜਦ ਤੁਸੀਂ ਅਮਲ ਵਿੱਚ, ਵਿਚਾਰ ਵਿੱਚ ਅਗਵਾਈ ਕਰਨੀ ਹੁੰਦੀ ਹੈ, – ਉਹ ਅਗਵਾਈ ਜਿਹੜੀ ਰਾਵਾਂ ਦੇ ਮਾਹੌਲ ਨਾਲ ਮੇਲ ਨਹੀਂ ਖਾਂਦੀ ਹੁੰਦੀ, – ਯਾਨੀ ਅਸਲ ਹਿੰਮਤ,ਸਰੀਰਕ ਜਾਂ ਮਾਨਸਿਕ ਜਾਂ ਅਧਿਆਤਮਿਕ ਜੋ ਜੀ ਚਾਹੇ ਕਹਿ ਲਵੋ, ਤੇ ਇਸ ਕਿਸਮ ਦੀ ਹਿੰਮਤ ਅਤੇ ਦ੍ਰਿਸ਼ਟੀ ਸੀ ਜੋ ਜਮਸ਼ੇਦਜੀ ਟਾਟਾ ਨੇ ਦਰਸਾਈ। ਸੋ ਇਹ ਸਹੀ ਹੈ ਕਿ ਸਾਨੂੰ ਉਸ ਦੀ ਯਾਦ ਦਾ ਸਨਮਾਨ ਕਰਨਾ ਅਤੇ ਆਧੁਨਿਕ ਭਾਰਤ ਦੇ ਵੱਡੇ ਬਾਨੀਆਂ ਵਿੱਚੋਂ ਇੱਕ ਦੇ ਤੌਰ ਉਸ ਨੂੰ ਯਾਦ ਰੱਖਣਾ ਚਾਹੀਦਾ ਹੈ।"— ਜਵਾਹਰ ਲਾਲ ਨਹਿਰੂ